દેવીભાઈ બલીયા હજુ ૨૦૦૩ના મેની ૧૭મી એ આ જગત પરથી વિદાય થયા, ત્યારે આવી જ કંઈક ભાવના એ કારમા સમાચાર સાંભળનારને થઈ હશે. જુનાગઢમાં તો સોપો જ પડી ગયો, કારણ કે જુનાગઢની ભૂમિનું એ ધન હતા, પણ એ વાતે ય એટલી જ સાચી કે એ જૂનાગઢનાં હતા, છંતાં એકલા જૂનાગઢના નહોતા એ વાતેય સાચી. એ આખા ગુજરાતનું, અને ગુજરાતના આખા એક યુગનું નૂર હતા. સૂરજ આકાશમાં રહેતો હોય છે, પણ એ આકાશનો નથી હોતો, ધરતીનો હોય છે, એમ જૂનાગઢ એ દેવીભાઈ તો શું પણ સમસ્ત બલીયાકુટુંબનું રહેઠાણ હતું, અરે, જૂનાગઢના પર્યાય બની ગયા હતા એ પણ સાચું, પણ એ ગરવા બલીયા વંશે એકલા જૂનાગઢમાં જાતને સંકોરી દીધી નહોતી.